User:Jmartinezbosch

ATLÈTIC CIUTADELLA

L’Atlètic de Ciutadella Cf és un club menorquí de futbol que actualment (2014-2015) milita en la Regional Preferent Menorquina. L'entitat vermellenca és un clàssic de la tercera balear i durant les temporades 1969-1970, 1971-1972 a 1974-1975 va participar en la tercera divisió del grup catalano-balear-valencià.

Fundat el 15 d’agost de 1956, fruit de la fusió del CD Minerva, presidit per José Sureda, i del CD Ciudadela, presidit per Juan Torrent, el nou club va ser la solució als problemes econòmics d'ambdós històrics clubs de Ponent. El seu primer president va ser José Allés Quintana, i incorporà en la seua primera directiva a gent dels dos clubs fundadors. El degà del futbol ciutadellenc ha jugat 38 temporades en la Tercera Divisió i aconseguí els subcampionats en la seua època daurada, 1961-1962 i 1962-1963.

Descens de categoria i ascens 1969-1970/ 1970-1971/ 1972-1973

El 1969 la Federació Espanyola redissenyà la tercera divisió amb l'objectiu de crear un únic grup format per equips catalans, balears i valencians. La primera temporada 1969-1970 es crearen dos grups amb l'objectiu de constituir la temporada següent un únic grup més selectiu. El número d'equips en descens a Regional va ser de dotze, i l'Atlètic Ciutadella tot i signar una campanya regular acabà en la posició 12 i per tant, condemnat a la pèrdua d'una categoria que tornaria a assolir després d'una gran campanya a Regional i des les eliminatòries contra Collerense (1:0 a Ciutadella i 0:1 a Mallorca) i Murense 1:1 a Muro i 4:2 final a Ciutadella, signant d'aquesta forma l'ascens a Tercera per la porta gran.

Campions de Regional 2002-03/ 2003-2004

Les tres temporades a Regional es van saldar amb dos campionats les temporades 2002-2003 i 2003-2004 i, per tant, amb dues promocions d'ascens a tercera. En el segon intent l'equip vermellenc signà una promoció impecable i posà la guinda amb un 6-2 contra l'Andratx a les vespres de Sant Joan.

2005-2006: el somni de la Segona B La Temporada 2005-2006 la directiva del club presidida per Llorenç Casasnovas intenta pigar el bot a la Segona B. Amb aquest objectiu es fitxa més que mai, fins a 11 reforços, tot i que algun, com el del porter argentí Fardel s’estronca en plena pre-temporada per recalar a Bintaufa. Entre altres l’entitat de Ponent es fa amb els serveis de l’entrenador del Berceo, Jesús Carazo, del migcampista Esteban Quintas (Palencia), David Fernández (procedent del Peralta), David Ferruses (del Villarreal B), Romel (del Casetas), Simon i Joel Pereiro (del Huesca), Dani Marqués (Pajaras Playa), Igor Lopez (Berceo), Jonathan Martínez (del Villarrobledo) i Emilio Palacios. Les expectatives eren altes, i l’equip acabà amb la millor classificació, en setena posició, però lluny de l’objectiu del Play Off d’ascens.

Tenallat pels problemes econòmics, les temporades 2010-2011 i 2011-2012, l'equip atlètic renuncià a inscriure equips federats ], la qual cosa afectà l'equip a Regional Preferent, els equips base i l'equip femení en categoria de Segona Divisió Nacional.

2012: renaixement i nous projectes esportius

Des de la temporada 2012-2013 en que tornà als terrenys de joc, va comptar amb un equip de Futsal femení i per primer cop va donar nom a un equip d'handbol base a Ciutadella.

La temporada 2014-2015 l'Atlètic Ciutadella comptarà amb un equip base en categoria cadet, així com serà la primera temporada després que es signésun conveni de filialitat amb el DOSA.

El terreny de joc de l'equip de fubtol és el Camp Municipal de Sant Antoni; mentre que les seccions Futsal Atlètic Ciutadella i Handbol Atlètic Ciutadella, juguen al Poliesportiu Municipal de Ciutadella.

Històric,temporada a temporada

 * 38 temporades a Tercera Divisió